

### REPUBLIKA E SHQIPËRISË

**KOMISIONI QËNDROR I ZGJEDHJEVE**

### 

### V E N D I M

**PËR MIRATIMIN E GAZETARËVE DHE OPERATORËVE TË TELEVIZIONIT “VIZION PLUS“ PËR VËZHGIMIN E ZGJEDHJEVE PËR KUVEND TË DATËS**

**25 QERSHOR 2017**

Komisioni Qëndror i Zgjedhjeve, në mbledhjen e datës 19.06.2017 me pjesëmarrjen e:

Klement ZGURI - Kryetar

Denar BIBA - Zv/Kryetar

Bledar SKENDERI - Anëtar

Edlira JORGAQI - Anëtare

Gëzim VELESHNJA - Anëtar

Hysen OSMANAJ - Anëtar

Vera SHTJEFNI - Anëtare

shqyrtoi çështjen me:

**OBJEKT:** Miratimin e gazetarëve dhe operatorëve të Televizionit “Vizion Plus” për vëzhgimin e zgjedhjeve për Kuvend të datës 25 qershor, 2017.

**BAZA LIGJORE:** Neni 23, pika 1, gërma ”a”, neni 6, pika 2, 4, 5, të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar dhe Udhëzimi nr. 13, datë 22.04.2009 “Për procedurat e akreditimit dhe rregullat e vëzhgimit të zgjedhjeve nga organizatat joqeveritare shqiptare dhe të huaja, organizatat ndërkombëtare, përfaqësues të shteteve të huaja dhe mediave”

**V Ë R E N**

Televizioni “Vizion Plus” ka paraqitur kërkesën e tij me nr.Prot 4062, datë 15.06.2017, bashkë me dokumentacionin mbështetës pranë KQZ për akreditimin e 66(gjashtëdhjetë e gjashtë) gazetarëve dhe operatorëve.

Nga shqyrtimi i dokumentacionit, Komisioni Qëndror i Zgjedhjeve vëren se ai është depozituar jashtë afatit të parashikuar nga Kodi Zgjedhor.

**PËR KËTO ARSYE**

Bazuar në nenin 23, pika 1, gërma “a”, neni 6 , pika 2, 4, 5 të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar dhe Udhëzimit nr. 13, datë 22.04.2009 “Për proçedurat e akreditimit dhe rregullat e vëzhgimit të zgjedhjeve nga organizatat joqeveritare shqiptare dhe të huaja, organizatat ndërkombëtare, përfaqësues të shteteve të huaja dhe mediave”, Komisioni Qendror i Zgjedhjeve:

**V E N D O S I :**

1. Të miratojë kërkesën e Televizionit “Vizion Plus” për akreditimin e 66 (gjashtëdhjetë e gjashtë) gazetarëve dhe operatorëve, për vëzhgimin e procesit zgjedhor për zgjedhjet për Kuvend të datës 25 Qershor 2017, sipas listës bashkëlidhur këtij vendimi.
2. Ky vendim hyn në fuqi menjëherë.
3. Kundër këtij vendimi mund te bëhet ankim në Kolegjin Zgjedhor, pranë Gjykatës së Apelit Tiranë, brenda 5 ditëve nga shpallja e tij.

**Klement ZGURI - Kryetar**

**Denar BIBA - Zv/Kryetar**

**Bledar SKENDERI - Anëtar**

**Edlira JORGAQI - Anëtare**

**Gëzim VELESHNJA - Anëtar**

**Hysen OSMANAJ - Anëtar**

**Vera SHTJEFNI - Anëtare**